

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 20.12.2024**

Autoriteti i Konkurrencës i Republikës së Kosovës, mbështetur në nenet 11, 13, 17.3, të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, me datë 14 Qershor 2022, dhe Udhëzimit Administrativ 02/2023, Për Procedurën e Parashtrimit të Kërkesave për lejimin e Përqendrimit dhe Kriteret për Konstatimin e Përqendrimit shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës me datë: 05.12.2024, me Nr. Prot. 776/24-01 /H, ka pranuar kërkesën për Njoftim të Përqendrimit, përmes znj. Blerina Ramaj - Përfaqësuese Ligjore, lidhur me marrjen e kontrollit të përbashkët mbi TMC Nordic A/S, nga Gebr. Heinemann SE & Co. KG, përmes Nobilis Holding GmbH dhe The Sidewalk Run ApS.

Njoftimi për Përqendrim është i bazuar në Marrëveshjen për shitblerjen e aksioneve, të lidhur mes palëve.

Gebr. Heinemann SE&Co. KG**,** e regjistruar sipas ligjeve të Gjermanisë, me numër regjistrimi: HRA 15017, me adresë të biznesit në Koreastr. 3, 20457 Hamburg, Gjermani. Aktivitetet e saj përfshijnë, shitjen e produkteve të udhëtimit me pakicë për operatorët e aeroporteve, linjave ajrore, operatorët e anijeve turistike dhe trageteve, dyqanet kufitare dhe shitjen me pakicë në zonat e tregtisë së lirë.

Nobilis Holding GmbH**,** ndërmarrje e regjistruar sipas ligjeve të Gjermanisë, me adresë të regjistruar në Rheingaustraße 32, 65201 Wiesbaden, Gjermani, e regjistruar në Gjykatën e Qarkut të Wiesbaden me numër regjistrimi HRB 31343. E njëjta vepron si partner shpërndarjeje dhe shërbimi për markat e parfumeve dhe kozmetikës në rajonin DACH.

The Sidewalk Run ApS, ndërmarrje e regjistruar sipas ligjeve të Danimarkës, me numrin e regjistrimit CVR 32771335, me adresë të regjistruar të biznesit: Transformervej 8, 2860 Søborg, Danimarkë. E njëjta, e ka fokusin në njësi prodhimi.

TMC Nordic A/S,ndërmarrje e regjistruar në, Transformervej 8, 2860 Søborg, Danimarkë, me numër të regjistrimit CVR 32466168. E njëjta vepron si një partner shpërndarjeje, për markat e bukurisë në vendet Nordike.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: info.konkurrenca@rks-gov.net, në afat prej 15 ditëve nga dita e publikimit në webfaqe të AKRK-së.